Аԥсны жәлар Рџьынџьтәылатә еибашьра раԥхьатәи амш азы ареспубликаҿы иазгәарҭоит Аԥсадгьыл ахьчаҩ игәалашәара Амш. Традициала иара алагоит Ахьӡ-аԥша абаҟа аҿаԥхьа ашәҭшьыҵәрақәа рышьҭаҵарала.
Арратә операциа иалахәын ҩ-нызқь рҟынӡа аруаа, акәылӡтәы техника 60 цыра, артиллериа. Аоперациа иаман ахьӡ ҷыда "Меч".
Ақырҭуа ар ирҿагылеит аԥсуаа реиԥш раԥхьатәи амш инаркны урҭ инарывагылаз, хатәгәаԥхарала Нхыҵ Кавказынтәи иааз ҳашьцәа. Аибашьра цон 413 мши-ҵхи.